b"\n_START_ARTICLE_\nAlexandre Pons i Serra\n_START_SECTION_\nBiografia\n_START_PARAGRAPH_\nFill de Isidoro Pons i Roura natural de Figueres (Alt Empord\xc3\xa0) i de Maria Dolors Serra i de Chopitea de Barcelona. El seu avi, Josep Maria Serra i Mu\xc3\xb1oz, i el seu pare, Isidoro Pons i Roura, havien estat fundadors del Banco Hispano Colonial, del qual ell fou secretari general de la Transatl\xc3\xa0ntica de 1885 a 1888 i membre del consell d'administraci\xc3\xb3 des de 1893. El 1888 fou nomenat secretari general de la Compa\xc3\xb1\xc3\xada General de Tabacos de Filipinas i el 1889 de la Refineria Colonial de Badalona, que va integrar en la futura Sociedad Hullera Espa\xc3\xb1ola. Era net de Dorotea de Chopitea_NEWLINE_Fou regidor de l'Ajuntament de Barcelona per la Lliga Regionalista en 1901, i durant aquest per\xc3\xadode fou president de la Junta d'Obres del Port i vocal de la Comissi\xc3\xb3 Mixta Ajuntament - Banco Hispano-Colonial per a la conversi\xc3\xb3 del deute. Vinculat a Claudi L\xc3\xb3pez i Bru, segon marqu\xc3\xa8s de Comillas, i al Partit Conservador, fou elegit diputat pel districte de Castellter\xc3\xa7ol a les eleccions generals espanyoles de 1903 i 1905. Fou un dels membres fundadors del Cercle Art\xc3\xadstic de Sant Lluc."